Imtella' Diċembru 27, 2020 - Aġġornata 27 Ta' Diċembru, 2020 11:22am Miljuni ta' Amerikani tilfu l-benefiċċji tal-qgħad b'mod temporanju wara li l-President Donald Trump ma ffirmax l-abbozz ta' għajnuna biex dan jiddaħħal fil-liġi. Il-pakkett ta' għajnuna li jiswa $900 biljun kien approvat mill-Kungress wara xhur ta' negozjati, fejn dawk li qed jaqilgħu inqas minn $75,000 fis-sena kellhom jirċievu pagament ta' $600. Madankollu, iktar kmieni din il-ġimgħa Trump oġġezzjona għal dan il-pagament għax qal li l-Amerikani fil-bżonn kellhom jirċievu $2,000, filwaqt li oġġezzjona wkoll għal fondi ta' għajnuna lil pajjiżi oħra. Il-President elett Joe Biden qal li Trump kien qed jabdika mir-responsabbiltà tiegħu meta jonqos li jiffirma l-abbozz. Huwa faħħar il-membri tal-Kungress li laħqu ftehim, u qal li Trump għandu jingħaqad magħhom biex tul il-festi l-Amerikani jkollhom x'jieklu u saqaf fuq rashom. L-Istati Uniti se jonfoq $900 biljun biex jiġu mwieżna n-negozji